પહેલાં તો જ્યારે ગ્રૂપમાં પોટલક પાર્ટીનું આયોજન કરવામાં આવે તો કોણ કઈ વાનગી બનાવીને લાવશે તે નક્કી કરી લેવું. યાદ રાખો કે આવી પાર્ટીમાં સલાડ કે પછી નાસ્તા જેવી વસ્તુ લઇ જવી જોઇએ નહીં. તેનાથી તમારી ઇમ્પ્રેશન બગડી શકે છે. પાર્ટીમાં બધા જ સભ્યોને ધ્યાનમાં રાખીને ક્વોન્ટિટી ફૂડ બનાવવું જોઇએ. જે પણ વાનગી બનાવી હોય તેને લગતા સર્વિંગ ઇન્ગ્રિડિયન્ટ્સ સાથે લઈ જવા જોઇએ. તમે એક પોટલક પાર્ટીમાં જઈ રહ્યા છો ત્યારે તમારી સાથે જે પણ ફૂડ તમે લીધું હોય તે યોગ્ય પેકિંગમાં લઇ જવું જોઇએ. કોઇ પણ આઇટમનું ફૂડ પ્રેઝન્ટેશન ખૂબ જ મહત્ત્વનું હોય છે. તેથી જે પણ ફૂડ તૈયાર કરો તે પ્રેઝન્ટેબલ હોવું જોઇએ. તેથી જે વસ્તુ તમે વધારે સારી રીતે બનાવી શકતા હોવ તે જ ડિશ તૈયાર કરીને લઇ જવાનો આગ્રહ રાખવો જોઇએ.